Па выніках першага паўгоддзя бягучага года металакорд і дрот БМЗ экспартаваліся ў 27 краін. У лістападзе на прадпрыемстве адзначаць 30-годдзе стварэння айчыннай вытворчасці металакорду. З моманту пуску ў 1987 годзе сталядротавага цэха нумар 1 на заводзе асвоена вытворчасць больш як 100 канструкцый металакорду, наладжаны выпуск 20 тыпаў бартавога дроту і больш як 40 відаў дроту РМЛ розных груп трываласці ў дыяпазоне дыяметраў ад 0,15 да 0,80 мм.